Neuvoston asetus (EY) N:o 2275/96, annettu 22 päivänä marraskuuta 1996, erityisistä toimenpiteistä elävien kasvien ja kukkaviljelytuotteiden alalla



Virallinen lehti nro L 308 , 29/11/1996 s. 0007 - 0008



NEUVOSTON ASETUS (EY) N:o 2275/96, annettu 22 päivänä marraskuuta 1996, erityisistä toimenpiteistä elävien kasvien ja kukkaviljelytuotteiden alalla EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että elävien kasvien ja kukkaviljelytuotteiden tuotanto on useassa yhteisön maassa taloudellisesti erityisen merkittävää toimintaa, yhteisön tuotannon kasvun sekä kolmansista maista tapahtuvan tuonnin lisääntymisen seurauksena kyseisten tuotteiden tarjonta kasvaa nopeasti; tämän vuoksi niiden kulutusta olisi edistettävä, yhteisön tuotteiden kulutusta voidaan lisätä yhteisössä ja sen ulkopuolella erityisesti nykyisille tai mahdollisille käyttäjille suunnatulla paremmalla tiedottamisella ja tuotannon saattamisella vastaamaan tarkemmin kuluttajien vaatimuksia, alan eri ammatilliset ryhmät ovat erityisasemassa pantaessa täytäntöön kulutuksen kehittämiseen tähtääviä keinoja, yhteisön taloudellisella osallistumisella olisi kannustettava kulutuksen kasvattamista koskevia erityistoimia; on syytä antaa näin rahoitettujen toimien järjestelmällistä arviointia niiden tavoitteiden saavuttamisen kannalta koskevia säännöksiä, säädetyillä toimenpiteillä pyritään elävien kasvien ja kukkaviljelytuotteiden markkinoiden säätelemiseen, tämän vuoksi yhteisön taloudellisesta osallistumisesta aiheutuvia menoja olisi pidettävä yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (3) 3 artiklassa tarkoitettuna interventiona, ON ANTANUT TÄMÄN ASETUKSEN: 1 artikla Yhteisö voi osallistua yhteisön elävien kasvien ja kukkaviljelytuotteiden (CN-koodi 06) kulutuksen lisäämiseen pyrkivien, alan toimintoja edustavien ryhmittymien esittämien ja toimeenpanemien toimien rahoitukseen. 2 artikla 1. Edellä 1 artiklassa tarkoitettujen toimien kohteena ovat mainonta ja suhdetoiminta, mukaan lukien messujen ja muiden kaupallisten tilaisuuksien järjestäminen ja niihin osallistuminen yhteisössä ja sen ulkopuolella. Toimia voivat edeltää kuluttajien asenteiden ja käyttäytymisen määrittämiseen tähtäävät markkinatutkimukset, jos niitä pidetään tarpeellisina, ja niihin voi tarvittaessa liittyä alan eri taloudellisille toimijoille annettava markkinaneuvonta. 2. Edellä 1 artiklassa tarkoitetut toimenpiteet eivät saa olla tavaramerkkien mukaan suuntautuneita, eivätkä ne saa suosia tietystä jäsenvaltiosta peräisin olevia tuotteita. 3 artikla 1. Yhteisön osallistumista tässä asetuksessa säädettyjen toimien rahoitukseen pidetään asetuksen (ETY) N:o 729/70 3 artiklan 1 kohdassa tarkoitettuna maatalousmarkkinoiden säätelemisen tähtäävänä interventiotoimena. 2. Yhteisön rahoitusosuus voi olla enintään 60 prosenttia toimien tosiasiallisista kuluista. 4 artikla Yhteisö ei voi rahoittaa 1 artiklassa tarkoitettuja toimia pitempään kuin kolmen vuoden ajan. Viimeisen vuoden aikana suoritetaan arviointiselvitys. Sen tarkoituksena on arvioida, missä määrin 1 artiklassa säädetyt tavoitteet ovat toteutuneet, sekä sitä, onko tarkoituksenmukaista jatkaa kyseisiä toimenpiteitä. 5 artikla Tässä asetuksessa säädetyt toimenpiteet määritellään tarkemmin ja tämän asetuksen soveltamista koskevat yksityiskohtaiset säännöt vahvistetaan elävän kasviaineiston ja kukkaviljelytuotteiden yhteisen markkinajärjestelyn luomisesta 27 päivänä helmikuuta 1968 annetun neuvoston asetuksen (ETY) N:o 234/68 (4) 14 artiklassa säädetyn menettelyn mukaisesti. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä marraskuuta 1996. Neuvoston puolesta S. BARRETT Puheenjohtaja (1) EYVL N:o C 216, 26.7.1996, s. 14 (2) Lausunto annettu 15.11.1996 (ei ole vielä julkaistu virallisessa lehdessä). (3) EYVL N:o L 94, 28.4.1970, s. 13, asetus sellaisena kuin se on viimeksi muutettuna asetuksella (ETY) N:o 1287/95 (EYVL N:o L 125, 8.6.1995, s. 1). (4) EYVL N:o L 55, 2.3.1968, s. 1, asetus sellaisena kuin se on viimeksi muutettuna asetuksella (EY) N:o 3290/94 (EYVL N:o L 349, 31.12.1994, s. 105).